Diari Oficial de la Generalitat Valenciana


Sumari del DOGV 7438, del 08-01-2015 (2014/11442)

Notificació de l'acord pel qual s'aprecia l'existència d'una causa de prohibició de contractar i es declara desert i per acabat el procediment de concurs per al desenvolupament per gestió indirecta del programa d'actuació integrada de la unitat d'execució 19-B Sant Vicent.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7438

Data del DOGV
:   08-01-2015

Secció del DOGV
:   V. ANUNCIS - C) ALTRES ASSUMPTES

Número del document
:   2014/11699


Organisme emissor
:   Ajuntament de Llíria

Tipus de document
:   Anunci

Notificació de l'acord pel qual s'aprecia l'existència d'una causa de prohibició de contractar i es declara desert i per acabat el procediment de concurs per al desenvolupament per gestió indirecta del programa d'actuació integrada de la unitat d'execució 19-B Sant Vicent. [2014/11140]  
El Ple de l'Ajuntament de Llíria en sessió que va tindre lloc el 18 de desembre de 2014, va acordar:  
«Primer. Desestimar les al·legacions formulades pel licitador que es basen en els antecedents i fonaments arreplegats en els informes abans indicats que es troben en l'expedient.  
Segon. Apreciar l'existència d'una causa de prohibició de contractar amb l'administració pública de l'article 49.1 b de la Llei de Contractes del Sector Públic (LCSP) ?article 60.1 b del text refós de la Llei de Contractes del Sector Públic (TRLCSP)?, en relació amb l'article 49.3 LCSP (art. 60.3 del TRLCSP) de l'únic aspirant a agent urbanitzador presentat al concurs, la mercantil, Strougreen, SL, per extensió de la causa de prohibició de contractar amb l'Administració pública en què concorre Adesval, SL.  
Tercer. Sense perjuí d'això, declarar l'incompliment del licitador Strougreen, SL, de les condicions establides en la legislació urbanística valenciana i bases particulars reguladores del present procediment, en particular pel que fa a les condicions de finançament de les quotes d'urbanització, prevista en els articles 127 f de la Llei Urbanística Valenciana (LUV); apartat h de la base XV de les generals i en l'apartat f de la base XII de les particulars per remissió a l'article 127.2.h i pel que fa al coeficient de canvi i preu del sòl als efectes de canvi, regulat en els articles 302 i 306 del Reglament d'Ordenació i Gestió Territorial i Urbanística (ROGTU); article 127 LUV i base XII.1 b; XIII.4 f i g i XVI.4 b, de les bases particulars; base XV.2 f i 2.g de les bases generals i per tant la seua exclusió d'este concurs.  
  
I en conseqüència, atés que Strougreen, SL és l'únic aspirant a agent urbanitzador, declarar desert i per acabat este procediment de concurs per al desenrotllament per gestió indirecta del programa d'actuació integrada de la unitat d'execució 19-B Sant Vicent.  
Quart. Notificar l'esmentat acord, junt amb els informes en què es motiva, a la mercantil Strougreen, SL, per al seu coneixement i efectes legals oportuns, amb expressió dels recursos que contra este puga interposar i la resta de requisits legals.  
Quint. Publicar una ressenya d'este acord en el Diari Oficial de la Comunitat Valenciana i en el Butlletí Oficial de la Província de València.  
Sext. Procedir a la devolució de la garantia provisional depositada pel licitador, amb els tràmits previs legals oportuns i traslladar al Departament d'Intervenció i Tresoreria a tals efectes.  
Sèptim. Facultar l'alcalde president per a dictar tots aquells actes que requerisca l'execució d'este acord».  
  
Cosa que es fa pública de conformitat amb el que disposen els articles 137.7 de la Llei Urbanística Valenciana i 327 del Reglament d'Ordenació i Gestió Territorial i Urbanística i en tot cas per entendre que és un acte administratiu que afecta una pluralitat indeterminada d'interessats (art. 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú). Contra este acord, que posa fi a la via administrativa, podrà interposar-se un recurs contenciós en el termini de dos mesos davant del Tribunal Superior de Justícia de la Comunitat Valenciana, Sala Contenciosa Administrativa, sense perjuí d'interposar qualsevol altre recurs que es considere pertinent en dret.  
  
Llíria, 22 de desembre de 2014.- L'alcalde: Manuel Izquierdo Igual.